open-index/open-wikipedia-markdown huggingface dataset:
Talk Dirty To Me Part III

Το **Talk Dirty To Me Part III** είναι μία πορνογραφική ταινία Αμερικανικής παραγωγής γυρισμένη το 1984. 

Η ταινία είναι μια παρωδία της επιτυχημένης ταινίας του Ρον Χάουαρντ, *[[Splash]]* (*Η Γοργόνα*). Πρωταγωνιστούν οι Τζον Λέσλι,Τζέιμι Γκίλις, Τζίντζερ Λιν, Σούζαν Χαρτ, Τομ Μπάιρον, Μπάνι Μπλου, Μάρκ Γουάλις, Πίτερ Νορθ, Σάρον Κέλι, Άμπερ Λιν και η Τρέισι Λορντς στο ρόλο της γοργόνας. Μετά τις αποκαλύψεις που έγιναν το Μάιο του 1986 σχετικά με την ηλικία της Τρέισι Λορντς (ήταν ανήλικη όταν γυρίστηκαν οι πορνογραφικές τις ταινίες) οι σκηνές της κόπηκαν και αντικαταστάθηκαν με σκηνές που γύρισε εκ των υστέρων η Λίζα Ντε Λιού.

## Πληροφορίες
*Σκηνοθεσία: *Νεντ Μόρχεντ*
*Σενάριο: *Τζέρι Ρος*
*Διανομή: *Dreamland Home Video*
*Διάρκεια: *90 λεπτά*
*Γλώσσα: *[[Αγγλικά]]*

Κατηγορία:Ταινίες του 1984
Κατηγορία:Πορνογραφικές ταινίες
Κατηγορία:Αγγλόφωνες ταινίες
Κύπελλο Κυπελλούχων Ευρώπης (ποδόσφαιρο)

Το **Κύπελλο Κυπελλούχων ΟΥΕΦΑ** (αγγλικά: *UEFA Cup Winners' Cup*) ήταν μια διοργάνωση της UEFA, που καταργήθηκε το 1999.

## Ιστορία
Στο *Κύπελλο Κυπελλούχων* είχαν δικαίωμα συμμετοχής οι κατ’ έτος κυπελλούχοι των χωρών της Ευρώπης ή οι φιναλίστ του Κυπέλλου σε περίπτωση που ο κυπελλούχος ήταν και πρωταθλητής και συνεπώς συμμετείχε στο Κύπ. Πρωταθλητριών.

Η πρώτη διοργάνωση έγινε την περίοδο 1960-61 και αρχικά θεωρείτο το δεύτερο σε αξία ευρωπαϊκό τρόπαιο. Ο κάτοχος του Κυπέλλου Κυπελλούχων αντιμετώπιζε τον νικητή του Κυπέλλου Πρωταθλητριών στον τελικό του Σούπερ Καπ.

Όμως, με τα χρόνια στο Κύπελλο ΟΥΕΦΑ συμμετείχαν μεγαλύτερης δυναμικότητας ομάδες με αποτέλεσμα σταδιακά να μειωθεί το κύρος του Κυπ. Κυπελλούχων. Με την καθιέρωση του Τσάμπιονς Λιγκ, στις αρχές της δεκαετίας του ’90, το Κύπελλο Κυπελλούχων έχασε ακόμη περισσότερο από την αίγλη του. Έτσι, η UEFA αποφάσισε την κατάργησή του το 1998-99. Από την περίοδο 1999-2000 οι κυπελλούχοι συμμετέχουν στο Κύπελλο ΟΥΕΦΑ.

Πολυνίκης του θεσμού υπήρξε η Μπαρτσελόνα με τέσσερις κατακτήσεις, από δύο φορές το κατέκτησαν οι: ΡΣΚ Άντερλεχτ, Μίλαν, ΦΚ Ντιναμό Κιέβου και Τσέλσι ΦΚ. Συνολικά το κύπελλο κατέκτησαν 32 ομάδες από 12 διαφορετικές χώρες. 
Επίσης, στο τελικό έφτασαν άλλες 19 ομάδες. Οι ομάδες της Αγγλίας το κατέκτησαν 8 φορές, ενώ από 7 κύπελλα κατέκτησαν ομάδες της Ιταλίας και της Ισπανίας.

## Οι νικητές

## Οι τελικοί συνοπτικά
## Λίστα των Τελικών

## Τίτλοι και συμμετοχές σε τελικούς

### Ανά σύλλογο

### Ανά χώρα
thumb|100px|Το Κύπελλο Κυπελλούχων σε μορφή png

* *Παρά το γεγονός ότι η [[ΑΣ Μονακό|Μονακό]] είναι σύλλογος του [[Μονακό|ομώνυμου κράτους]], έπεται της [[Σημαία της Γαλλίας|γαλλικής σημαίας]], καθώς συμμετέχει στο [[Πρωτάθλημα ποδοσφαίρου Γαλλίας|γαλλικό πρωτάθλημα]] και εκπροσωπεί τη [[Γαλλία]] στις διοργανώσεις της [[UEFA]].*

## Δείτε επίσης

* Κύπελλο Πρωταθλητριών Ομάδων Ευρώπης
* Κύπελλο ΟΥΕΦΑ
* Κόνφερενς Λιγκ
* Κύπελλο Διεθνών Εκθέσεων
* Σούπερ Κύπελλο Ευρώπης
* Κύπελλο Ιντερτότο
* Κύπελλο Ράπαν

## Παραπομπές


## Εξωτερικοί σύνδεσμοι
* Επίσημη ιστοσελίδα της UEFA
* Όλοι οι τελικοί του Κυπέλλου Κυπελλούχων

Κύπελλο Κυπελλούχων Ευρώπης
*
Σύστημα αναφοράς

**Σύστημα συντεταγμένων** είναι το σύνολο των παραδοχών και ορισμών που οριοθετούν ένα χώρο και αποσκοπούν στην περιγραφή της θέσης ενός αντικειμένου στο χώρο αυτό με αριθμητικές τιμές. Στην ουσία, ένα σύστημα συντεταγμένων είναι πάντα σχετικό ως προς κάποιο σταθερό σημείο και οριοθετείται με συγκεκριμένες παραδοχές που επιτρέπουν την υλοποίηση του.

Τα διάφορα είδη **Συστημάτων συντεταγμένων** είναι:
* Γεωγραφικές συντεταγμένες
* Καμπυλόγραμμο σύστημα συντεταγμένων
* Καρτεσιανό σύστημα συντεταγμένων
* Κυλινδρικό σύστημα συντεταγμένων
* Οριζόντιες συντεταγμένες
* Ουράνιες συντεταγμένες
* Παραμετρικό σύστημα συντεταγμένων
* Πολικό σύστημα συντεταγμένων
* Σφαιρικό σύστημα συντεταγμένων

Κατηγορία:Αναλυτική γεωμετρία
Κατηγορία:Συστήματα συντεταγμένων
Κατηγορία:Χαρτογραφία
Ντερσού Ουζαλά

**Ντερσού Ουζαλά** (ρωσικά: Дерсу Узала, άλλος τίτλος στις Η.Π.Α. : Ο Κυνηγός) είναι ο τίτλος βιβλίου του 1923 του Ρώσου εξερευνητή Βλαδίμηρου Αρσένιεφ, όπου αφηγείται τις αποστολές στη λεκάνη του ποταμού Ούσουρι στη Σιβηρία. Είναι το όνομα ενός κυνηγού (περ. 1850-1908) της φυλής Νανάι ο οποίος ήταν οδηγός της εξερευνητικής ομάδας του Αρσένιεφ κατά το διάστημα 1902-1907, και τους έσωσε από τη λιμοκτονία και το κρύο. Ο Αρσένιεφ τον περιγράφει ως έναν εξαιρετικό άνθρωπο.

Το 1907 ο Αρσένιεφ κάλεσε τον Ντερσού να μείνει στο σπίτι του στο Χαμπάροφσκ καθώς η όραση του Ντερσού δεν του επέτρεπε πια να ζήσει ως κυνηγός. Την Άνοιξη του 1908, ο Ντερσού αποχαιρέτησε τον Αρσένιεφ και επέστρεψε στο σπίτι του στο Κράι Πριμόρσκι όπου και πέθανε.

4142 Ντερσού Ουζαλά είναι το όνομα ενός αστεροειδούς (που ανακαλύφθηκε το 1981), ο οποίος ονομάστηκε προς τιμήν του Ντερσού.

## Εξωτερικοί σύνδεσμοι
* Dersu Uzala info

Κατηγορία:Βιβλία
Γεωδαιτικός σταθμός

μικρογραφία|δεξιά|Αρχαιολογική έρευνα σε ανασκαφή στη Σουηδία με τη χρήση γεωδαιτικού σταθμού.
**Γεωδαιτικός σταθμός** ή **Total station** ονομάζεται τοπογραφικό όργανο που έχει δυνατότητα μέτρησης γωνιών και αποστάσεων. Αποτελεί συνδυασμό σε ενιαία συσκευή ψηφιακού θεοδόλιχου και EDM που επιτρέπει στο χρήστη του να συλλέγει όλες τις μετρήσεις που του είναι απαραίτητες για μία τοπογραφική αποτύπωση με χρήση της ψηφιακής τεχνολογίας.

Όλοι οι σύγχρονοι γεωδαιτικοί σταθμοί είναι εξοπλισμένοι και με ενσωματωμένα μέσα αποθήκευσης των δεδομένων (*καταγραφικά*) που απαλλάσσουν τον τοπογράφο από την καταγραφή των αποτελεσμάτων των μετρήσεων με το χέρι. Έτσι, τα δεδομένα αποθηκεύονται στο εσωτερικό του οργάνου και, στη συνέχεια, είναι προσβάσιμα μέσω ενός υπολογιστή όπου μπορεί, πλέον, να γίνει η επεξεργασία τους και να παραχθεί το τελικό αποτέλεσμα.

## Μέθοδος λειτουργίας

Η μέθοδος λειτουργίας ενός γεωδαιτικού σταθμού βασίζεται στις αντίστοιχες μεθόδους που χρησιμοποιούν οι ψηφιακοί θεοδόλιχοι και τα EDM, χωρίς καμία ιδιαίτερη διαφοροποίηση επί αυτών.

## Δυνατότητες

Οι σύγχρονοι γεωδαιτικοί σταθμοί έχουν πολύ μεγάλες δυνατότητες ακρίβειας τόσο στη μέτρηση γωνιών όσο και αποστάσεων. Οι αποστάσεις μπορούν να μετρηθούν με ακρίβεια της τάξης μερικών mm ή και δεκάτων του mm ενώ οι γωνίες μπορούν να μετρηθούν με ακρίβεια 0,5" έως 20". Κάθε γεωδαιτικός σταθμός, όπως και γενικά κάθε μετρητικό όργανο ακριβείας, συνοδεύεται από την αντίστοιχη διακρίβωση (βαθμονόμηση).

Πρόσφατα, οι δυνατότητες και ευκολίες που προστέθηκαν στα όργανα αυτά είναι σημαντικές. Ορισμένοι γεωδαιτικοί σταθμοί διαθέτουν δυνατότητα αυτόματης στόχευση στο κάτοπτρο και ασύρματο τηλεχειρισμό, αποκαλούνται δε συνήθως "ρομποτικοί". Επίσης ορισμένοι γεωδαιτικοί σταθμοί διαθέτουν ενσωματωμένους δέκτες GPS γεωδαιτικής ακριβείας που επιτρέπουν τον προσδιορισμό της θέσης του οργάνου με ακρίβεια εκατοστού ( cm ).

## Χρήση

Ο γεωδαιτικός σταθμός είναι βασικό εργαλείο όλων των σύγχρονων τοπογραφικών μετρήσεων που αφορούν στη γεωδαισία. Χρησιμοποιείται ευρύτατα για τη χαρτογράφηση ή τη σύνταξη τοπογραφικού διαγράμματος ιδιοκτησιών και οικοπέδων. Η χρήση ενός γεωδαιτικού σταθμού απαιτεί εκπαιδευμένο και εξειδικευμένο προσωπικό. 

Κατά την χρήση ένας γεωδαιτικός σταθμός πρέπει να τοποθετηθεί σε ένα ειδικό τρίποδο που τον συγκρατεί στο ύψος άνετης σκόπευσης. Το τρίποδο μπορεί να παραλειφθεί αν το όργανο τοποθετηθεί σε υφιστάμενο τριγωνομετρικό βάθρο. Πριν από την έναρξη των μετρήσεων πρέπει να γίνει οριζοντίωση και κέντρωση του οργάνου ως προς την κατακόρυφο της γης και το τοπογραφικό σημείο όπου τοποθετείται, αντίστοιχα. Για να διευκολυνθούν αυτές οι προκαταρκτικές εργασίες, το όργανο είναι εξοπλισμένο με *φυσαλίδες οριζοντίωσης* και με laser ή κάτοπτρο.

Οι μετρήσεις αποστάσεων απαιτούν τη χρήση ενός τοπογραφικού κατόπτρου που επιτρέπει στο όργανο να υπολογίσει την απόσταση μεταξύ των δύο σημείων. Αρκετοί γεωδαιτικοί σταθμοί έχουν τη δυνατότητα λήψης μετρήσεων αποστάσεων και χωρίς τη χρήση κατόπτρου σε σχετικά μικρή απόσταση, π.χ. 100 m.

## Δείτε επίσης

* Θεοδόλιχος
* EDM
* Γεωδαιτικό GPS

Κατηγορία:Τοπογραφικά όργανα
Κατηγορία:Όργανα μέτρησης
Δήμος Λιτοχώρου

thumb|Το Δημαρχείο του Λιτοχώρου

Ο **Δήμος Λιτοχώρου** ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου-Ολύμπου. Είχε έδρα το Λιτόχωρο και ένα δημοτικό διαμέρισμα, με πέντε οικισμούς. Οι οικισμοί του Δημοτικού Διαμερίσματος Λιτοχώρου ήταν οι: το Λιτόχωρο, τα Καλύβια Βαρικού, ο Λιμήν Λιτοχώρου, η Μονή Αγίου Διονυσίου και η Πλάκα. Ο δήμος περιλάμβανε ένα δημοτικό διαμέρισμα, καταλάμβανε έκταση 169.632 στρέμματα και ο πληθυσμός του ήταν 7.011 σύμφωνα με την απογραφή του 2001.

## Διαίρεση
Στον δήμο περιλαμβάνονταν οι παρακάτω οικισμοί:
: ** [[Λιτόχωρο|Δ.δ. Λιτοχώρου]] ** [ 7.011 ]
::* το Λιτόχωρο [ 6.697 ]
::* τα Καλύβια Βαρικού [ 38 ]
::* ο Λιμήν Λιτοχώρου [ 38 ]
::* η Μονή Αγίου Διονυσίου [ 26 ]
::* η Πλάκα [ 212 ]

## Ιστορικά στοιχεία
Ως το 1912 η διοικητική και λοιπή εξουσία ασκούνταν από τους δημογέροντες. Μέχρι την 1η Αυγούστου 1919, εξαιτίας του καθεστώτος των Δήμων, το Λιτόχωρο λειτουργούσε ως Δήμος με δήμαρχο και δημοτικούς συμβούλους. Οι δήμαρχοι εκείνοι ήταν διορισμένοι την περίοδο 1917-20 από την κυβέρνηση του Βενιζέλου, εξαιτίας του Εθνικού Διχασμού. Ο Δήμος συστάθηκε το 1964 και προήλθε από την αναγνώριση της μέχρι τότε κοινότητας Λιτοχώρου σε δήμο. Η κοινότητα Λιτοχώρου είχε συσταθεί το 1918 και μέχρι το 1949 υπαγόταν στον νομό Θεσσαλονίκης. Περιλάμβανε εκτός από το Λιτόχωρο που υπήρξε έδρα της τους οικισμούς Καλύβια Βαρικού, Λιμήν Λιτοχώρου, Πλάκα καθώς και την Μονή Αγίου Διονυσίου. Ο δήμος παρέμεινε αμετάβλητος κατά την εφαρμογή του προγράμματος Καποδίστριας, το 1999 και καταργήθηκε με την εφαρμογή του προγράμματος Καλλικράτης το 2010, οπότε εντάχθηκε στον νέο δήμο Δίου - Ολύμπου.

## Δήμαρχοι

Ο Δήμος συστάθηκε επίσημα με το Νόμο Καποδίστρια, το 1998. 
## Πρόεδροι  της Κοινότητας Λιτοχώρου

## Δήμος Λιτοχώρου 1964-31 Δεκεμβρίου 2010
## Δήμαρχοι Λιτοχώρου

## Παραπομπές


## Πηγές
*Σωτήριος Δ. Μασταγκάς,   "Χρονικά Λιτοχώρου", τόμος Α΄, Λιτόχωρο 2009, σελ. 48. Ολόκληρο το βιβλίο είναι διαθέσιμο για κατέβασμα στο Διαδίκτυο .
*Σωτηρίου Δ. Μασταγκά, Χρονικά Λιτοχώρου, τόμος 10ος. Λιτόχωρο 2016.


Κατηγορία:Δήμοι της περιφερειακής ενότητας Πιερίας
Μάραθο

Ο **μάραθος** (ή **μάραθο**,  ή **φινόκιο**) είναι ποώδες και αρωματικό φυτό. Είναι δικοτυλήδονο και ανήκει στην οικογένεια των Σκιαδοφόρων. Η επιστημονική του ονομασία είναι *Μάραθον το κοινόν*. Περιέχει αιθέρια έλαια κατά 7% και ήταν γνωστό στην αρχαία Ελλάδα, στην Κίνα, στην Αίγυπτο και την Ινδία. Ειδικότερα, ο Πλίνιος αναφέρει 22 φαρμακευτικές ιδιότητες του φυτού. 

Οι κύριες χρήσεις του φυτού είναι στη μαγειρική και ζαχαροπλαστική, την αρωματοποιία και την οινοπνευματοποιία. Από το μάραθο επίσης παρασκευάζονται φάρμακα όπως σιρόπια ενώ χρησιμοποιείται και ως μέσο για να διευκολύνεται η έκκριση γάλακτος. Από τους σπόρους του μάραθου, που έχουν καυστική γεύση, όπως αυτή του άνηθου, φτιάχνεται αιθέριο έλαιο (μαραθέλαιο). Η ποικιλία *αζορικό* είναι εδώδιμη και οι σαρκώδεις κολεοί των φύλλων του χρησιμοποιούνται ως λαχανικό (φινόκιο).

## Πηγές
* Συλλογικό έργο, Εγκυκλοπαίδεια «Παιδεία», τ. 15, εκδ. Μαλλιάρης- Παιδεία.
* Βιότοπος - Συλλογή - Θεραπευτικές ιδιότητες

## Εξωτερικοί σύνδεσμοι
* 
* 

Κατηγορία:Βότανα
Κατηγορία:Βρώσιμα σκιαδοφόρα
Κατηγορία:Λαχανικά
Κατηγορία:Φαρμακευτικά φυτά
Κατηγορία:Μπαχαρικά
Κατηγορία:Αρωματικά φυτά
Κατηγορία:Μεσογειακή χλωρίδα
Κατηγορία:Χόρτα
Κατηγορία:Σελινοειδή
Κατηγορία:Μεσογειακή κουζίνα
Σημαία της Τυνησίας

[thumb|250px|right|[Αρχείο:FIAV 111111.svg|23px Λόγος σημαίας: 2:3]]
Η εθνική **[[σημαία]] της [[Τυνησία|Τυνησίας]]** υιοθετήθηκε για πρώτη φορά το 1831 από τον μπέη της Τυνησίας, Χασίν Α΄. Η ημισέληνος και το αστέρι αποτελούν παραδοσιακά σύμβολα του Ισλάμ και επίσης θεωρούνται σύμβολα καλοτυχίας. Τα σύμβολα αυτά υποδηλώνουν επίσης ότι η χώρα ήταν κάποτε τμήμα της Οθωμανικής Αυτοκρατορίας. Η σημαία, με το κόκκινο χρώμα ήταν η ίδια όταν η Τυνησία ήταν υπό οθωμανική κυριαρχία και επανακαθιερώθηκε έπειτα από την ανεξαρτησία της χώρας από τη Γαλλία.

Η Σημαία της Τυνησίας είναι κόκκινη και στο κέντρο φέρει λευκό δίσκο εντός του οποίου περιγράφεται κόκκινη ημισέληνος με το κυρτό μέρος προσίστια ενώ το κοίλο της περιβάλλει πεντάκτινο κόκκινο αστέρι. Ο λόγος πλάτους - μήκους είναι 2 προς 3.

## Προηγούμενες σημαίες

## Παραπομπές


## Αναφορές
*  
*  

Τυνησια
Κατηγορία:Εθνικά σύμβολα της Τυνησίας
Οι φρουροί της Αχαΐας

Οι **φρουροί της Αχαΐας** είναι μια δημοφιλής κοινωνική σειρά, που προβλήθηκε από τον τηλεοπτικό σταθμό Mega Channel την σεζόν 1992-1993. Ήταν μια διασκευή του ομώνυμου μυθιστορήματος του ακαδημαϊκού Τάσου Αθανασιάδη και ολοκληρώθηκε σε 40 επεισόδια. Τη διασκευή έκανε η Σούλα Πιερράκου και τη σκηνοθεσία υπέγραφε ο Γιάννης Διαμαντόπουλος. Στη σειρά πρωταγωνιστούσαν η Μιμή Ντενίση (Μελιώ Βίλλη), ο Στράτος Τζώρτζογλου (Ζανής Καζιάνης), η Άννα Συνοδινού (Ναταλία Βίλλη) η Κατερίνα Χέλμη (Αναστασώ Καρίμπα), ο Νίκος Γαροφάλλου (Φωκίων Νέζης), ο Βλαδίμηρος Κυριακίδης (Κωστής Καζιάνης), ο Μπάμπης Χατζηδάκης (Μάριος), ο Κώστας Τριανταφυλλόπουλος (Γιάννης Φιλίνης), ο Θωμάς Κινδύνης, ο Χριστόφορος Παπακαλιάτης (Βενιαμίν),ο Νίκος Παπαδόπουλος (Στράτος Καζιάνης), ο Ακίνδυνος Γκίκας, η Υρώ Λούπη και πολλοί άλλοι.

## Συμπληρωματικές πληροφορίες
Η σειρά αυτή ήταν ριμέικ της σειράς *Οι φρουροί της Αχαΐας* του 1981, η οποία επρόκειτο να προβληθεί απ' την ΕΡΤ, όμως η αλλαγή της διοίκησης την 1η Νοεμβρίου, μετά τις Εκλογές της Κυριακής 18 Οκτωβρίου 1981, το ακύρωσε.

## Παραπομπές


## Εξωτερικοί σύνδεσμοι
*

Φρουροι της Α
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές εποχής
Εθνόσημο της Τυνησίας

thumb|180px|Το εθνόσημο της Τυνησίας.
To **[[εθνόσημο]] της [[Τυνησία|Τυνησίας]]** δείχνει ένα πλοίο με ένα λιοντάρι που κρατάει ένα σπαθί και μια ζυγαριά. Στο κέντρο, κάτω ακριβώς από το καράβι βρίσκεται το εθνικό ρητό, γραμμένο στην αραβική: Ελευθερία - Τάξη - Δικαιοσύνη. Πάνω από το θυρεό φαίνεται το κεντρικό έμβλημα της σημαίας της Τυνησίας. Το φόντο είναι χρυσό σε όλα τα τμήματά του.

## Εξωτερικοί σύνδεσμοι

* Σημαίες του Κόσμου:Τυνησία

Τυνησία
Κατηγορία:Εθνικά σύμβολα της Τυνησίας
Τσαρλς Λέιν

Ο **Τσαρλς Λέιν** (αγγλικά: *Charles Lane*, 26 Ιανουαρίου 1905 - 9 Ιουλίου 2007) ήταν Αμερικανός ηθοποιός της τηλεόρασης και του κινηματογράφου. Κατά την περίοδο που πέθανε ήταν ο μακροβιότερος ηθοποιός των ΗΠΑ, φτάνοντας τα 102. Η καριέρα του εξαπλώνεται σε πάνω από 7 δεκαετίες, με την τελευταία του συμμετοχή, να είναι ως αφηγητής, το 2006. Αλησμόνητοι θα μείνουν οι ρόλοι του σε πολλές τηλεοπτικές σειρές, όπως στο «I Love Lucy» με τη Λουσίλ Μπολ.

## Παραπομπές


## Εξωτερικοί σύνδεσμοι
*
*Charles Lane at "Great Character Actors", DougMacaulay.com
* 
*Charles Lane&nbsp;— Obituary and tribute

Κατηγορία:Αιωνόβιοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Μιχαήλ Φραντκόφ

Ο **Μιχαήλ Γιεφίμοβιτς Φραντκόφ** (, γενν. 1 Σεπτεμβρίου 1950, χωριό Κουρούμοτς, Όμπλαστ του Κούιμπισεφ, ΡΣΟΣΔ, ΕΣΣΔ) είναι Ρώσος πολιτικός, πρωθυπουργός της Ρωσίας από τις 5 Μαρτίου του 2004 έως τις 12 Σεπτεμβρίου του 2007.

## Βιογραφία
Γεννήθηκε στις 1 Σεπτεμβρίου 1950. Έγινε πρωθυπουργός της χώρας την 1 Μαρτίου 2004, οπότε και διορίστηκε από τον Βλαντίμιρ Πούτιν. Η Βουλή ενέκρινε το διορισμό του στις 5 Μαρτίου της ίδιας χρονιάς. To 2003 έγινε αντιπρόσωπος της Ρωσίας στην ΕΕ.
Στις 12 Μαΐου 2004 επαναδιορίστηκε Πρωθυπουργός από τον Πούτιν. Ο τελευταίος είχε κερδίσει τις προεδρικές εκλογές εκείνης της χρονιάς.

Στις 12 Σεπτεμβρίου 2007 ο Φραντκόφ παραιτήθηκε από την πρωθυπουργία λίγο πριν από τη διεξαγωγή των βουλευτικών εκλογών. Διάδοχός του ορίστηκε από τον Πρόεδρο Πούτιν ο Βίκτορ Ζουμπκόφ.

Από τις 6 Οκτωβρίου 2007 ο Μιχαήλ Φραντκόφ διατελεί Διευθυντής της Υπηρεσίας Εξωτερικής Κατασκοπείας της Ρωσικής Ομοσπονδίας.

## Εξωτερικοί σύνδεσμοι

* Νέα Κυβέρνηση στη Ρωσία

Κατηγορία:Πρωθυπουργοί της Ρωσικής Ομοσπονδίας
Κατηγορία:Σοβιετικοί πολιτικοί
Πύδνα

Ο όρος **Πύδνα** μπορεί να αναφέρεται:

* Στο Δήμο Πύδνας, έναν από τους 13 Δήμους του νομού Πιερίας. 

* Στην Αρχαία Πύδνα, που ανήκει στο Δήμο Μεθώνης.

*Στο Δημοτικό Διαμέρισμα Πύδνας, το οποίο ανήκει στο Δήμο Πύδνας και αποτελείται από τους δύο οικισμούς Κίτρος και Αλυκή.
Μποστάντζι

Το **Μποστάντζι** (τουρκικά: Bostancı) είναι συνοικία της Κωνσταντινούπολης, στην Τουρκία. Βρίσκεται στην ασιατική πλευρά της πόλης, με πρόσοψη τη θάλασσα του Μαρμαρά. Είναι επίσης πολύ κοντά στα Πριγκηπόννησα. Από την ακτή του Μποσταντζιού, διακρίνονται τα νησιά Αντιγόνη (Burgazada) και Πρώτη (Kınalıada). Επιπλέον, αποτελεί πολυσύχναστο κομβικό σημείο για την ασιατική πλευρά, καθότι συνιστά αφετηρία αστικών λεωφορείων, τρένων, πλοίων και φέρι μποτ, καθώς και των μοιραζόμενων ταξί (dolmuş).

## Εξωτερικοί σύνδεσμοι
* 

Κατηγορία:Προάστια της Κωνσταντινούπολης
Πλέι μέικερ

thumb|300px|'''<div style='text-align: center;'>
Οι θέσεις της ομάδας μπάσκετ </div>'''

**Πλέι μέικερ** (αγγλ.: *play maker*) ονομάζεται ο αθλητής που αγωνίζεται σε μια από τις 5 παραδοσιακές θέσεις μιας ομάδας μπάσκετ. Στη σύγχρονη μπασκετική ορολογία αναφέρεται και ως **πόιντ γκαρντ** (αγγλ.: *point guard*). Η Ελληνική μετάφραση του *play maker* είναι *δημιουργός φάσεων* και του *point guard* είναι *φύλακας σημείων*. Στα ελληνικά ονομάζεται άσος. 

Ο στόχος του πλέι μέικερ είναι η σωστή οργάνωση του παιχνιδιού με αποτέλεσμα τη σωστή τροφοδότηση των συμπαικτών του, την επιλογή του συστήματος του παιχνιδιού και το στήσιμο της ομάδας στον αγωνιστικό χώρο. Αυτό απαιτεί καλή γνώση του αθλήματος, γι' αυτό πολλοί αποκαλούν τους μεγάλους πλέι μέικερ "προπονητές εντός γηπέδου".

Ο άψογος χειρισμός της μπάλας αλλά και η επιδέξια ντρίμπλα είναι βασικά στοιχεία που πρέπει να διαθέτει ένας πλέι μέικερ. Το καλό σουτ είναι ένα πλεονέκτημα για τον πλέι μέικερ, όταν δεν μπορεί να έχει κάποια καλύτερη λύση. Ο πλέι μέικερ που μπορεί να αγωνιστεί και ως σούτινγκ γκαρντ, λέγεται κόμπο γκαρντ  (combo guard).

Συνήθως ο πλέι μέικερ είναι ο πιο κοντός αθλητής της ομάδας, έχει ύψος 1,80 με 1,95 μέτρα και είναι γρήγορος.

Στους πλέι μέικερ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Μάτζικ Τζόνσον, Τζον Στόκτον, Μπομπ Κούζι, Άλεν Άιβερσον και Στέφεν Κάρι, οι Ευρωπαίοι: Αλεξάντερ Τζόρτζεβιτς, Σαρούνας Γιασικέβιτσιους και Τόνι Πάρκερ, ενώ στην Ελλάδα ξεχώρισαν οι Δημήτρης Διαμαντίδης,Παναγιώτης Γιαννάκης, Θοδωρής Παπαλουκάς  και ο Βασίλης Σπανούλης.

1
Σμολ φόργουορντ

thumb|300px|'''<div style='text-align: center;'>
Οι θέσεις της ομάδας μπάσκετ </div>'''

**Σμολ φόργουορντ** (αγγ.: *small forward*) ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ. Η Ελληνική μετάφραση του *small forward* είναι *μικρός *προωθημένος.

Σκοπός του σμολ φόργουορντ είναι να σκοράρει αλλά και να δίνει βοήθειες στα ριμπάουντ και στην άμυνα. Σε περίπτωση που ο σμολ φόργουορντ μπορεί να αγωνιστεί και ως πάουερ φόργουορντ, τότε αναφέρεται ως **φόργουορντ**.

Ενας σμολ φόργουορντ συνήθως έχει ανάστημα από 1,88 έως 2,05 μέτρα και διαθέτει δυνατό σώμα αλλά και σχετικά ευέλικτο.

Στους σμολ φόργουορντ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Λάρι Μπερντ, Τζούλιους Έρβινγκ,Καρμέλο Άντονι, Σκότι Πίπεν και ΛεΜπρόν Τζέιμς, οι Ευρωπαίοι: Ντράζεν Νταλιπάγκιτς, Πρέντραγκ Στογιάκοβιτς και Τόνι Κούκοτς, ενώ στην Ελλάδα ξεχώρισαν ο Γιώργος Κολοκυθάς, ο  Φάνης Χριστοδούλου, ο Απόστολος Κόντος και ο Γιάννης Αντετοκούνμπο. 

3
Πάουερ φόργουορντ (καλαθοσφαίριση)

thumb|Θέσεις παικτών ομάδας μπάσκετ

**Πάουερ φόργουορντ** () ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ.

Στόχος του πάουερ φόργουορντ είναι το σκοράρισμα κοντά στο καλάθι και για να γίνει αυτό πρέπει να γνωρίζει αλλά και να καταφέρνει να παίρνει σωστές θέσεις αλλά και να έχει δύναμη να αγωνιστεί με πλάτη στο καλάθι καθώς και να μπορεί να σουτάρει από μέση απόσταση και στο σύγχρονο μπάσκετ και από την γραμμή του τριπόντου. Το ριμπάουντ είναι εξίσου σημαντικό για ένα πάουερ φόργουορντ όπως επίσης και η σωστή κίνηση για να βοηθάει τους συμπαίκτες του.

Τα στοιχεία που κάνουν ένα πάουερ φόργουορντ να ξεχωρίζει είναι η αλτικότητα ειδικά όταν συνδυάζεται με τη δύναμη που μπορεί να δώσει ικανότητα για ριμπάουντ αλλά και για ένα κάρφωμα. Η δύναμη είναι απαραίτητο στοιχείο για τον πάουερ φόργουορντ καθώς είναι αναγκασμένος να διεκδικεί συνεχώς τη μπάλα. Ως φόργουορντ ονομάζεται ο αθλητής του μπάσκετ που μπορεί να αγωνιστεί τόσο στη θέση του σμολ φόργουορντ, όσο και σε αυτή του πάουερ φόργουορντ.

Συνήθως ένας πάουερ φόργουορντ έχει ύψος από 2,00 έως 2,08 μέτρα.
Στους πάουερ φόργουορντ που άφησαν εποχή στο παγκόσμιο μπάσκετ συμπεριλαμβάνονται οι Αμερικανοί: Μπομπ Πετίτ, Ντένις Ρόντμαν, Έλβιν Χέις, Καρλ Μαλόουν, Τσαρλς Μπάρκλεϊ, Κέβιν Γκαρνέτ, Κέβιν Ντουράντ και Τιμ Ντάνκαν, οι Ευρωπαίοι: Ντιρκ Νοβίτσκι, Πάου Γκασόλ και Ραντιβόι Κόρατς, ενώ στην Ελλάδα ξεχώρισαν οι Γιώργος Κολοκυθάς, Γιάννης Αντετοκούνμπο, Βασίλης Γκούμας, Φάνης Χριστοδούλου  και Γιώργος Καστρινάκης. 

4
Σέντερ

μικρογραφία|274x274εσ|Οι θέσεις στο μπάσκετ
**Σέντερ** () ή **πίβοτ** () ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ.

Στόχος του σέντερ είναι η σωστή αμυντική λειτουργία της ομάδας κοντά στο καλάθι, το σίγουρο ριμπάουντ και το εύκολο καλάθι που μπορεί να σημειωθεί μετά από ριμπάουντ ή από μια σωστή ψηλή πάσα (άλεϊ-ουπ).

Τα στοιχεία που κάνουν ένα σέντερ να ξεχωρίζει είναι η δύναμη, ο όγκος, το ύψος και η αλτικότητα. Η ταχύτητα είναι ένα επιπλέον χρήσιμο στοιχείο για τους αιφνιδιασμούς, αλλά και τις επιστροφές στην άμυνα.

Ο σέντερ είναι ο πιο ψηλός αθλητής της ομάδας και το ύψος του είναι σχεδόν πάντα πάνω από 2,08 μέτρα στους επαγγελματίες. Το βάρος και ο όγκος του, επηρεάζουν το στυλ του παιχνιδιού του, αλλά και τη λειτουργία της ομάδας. 

Στους σέντερ που άφησαν εποχή στο παγκόσμιο μπάσκετ συμπεριλαμβάνονται οι Αμερικανοί: Καρίμ Αμπντούλ Τζαμπάρ, Ουίλτ Τσάμπερλεϊν, Μπιλ Ράσελ, Μόουζες Μαλόουν και Χακίμ Ολάζουον, οι Ευρωπαίοι: Άρβιντας Σαμπόνις, Κρέζιμιρ Τσόσιτς και Βλάντε Ντίβατς, ενώ στην Ελλάδα ξεχώρισαν οι Παναγιώτης Φασούλας και Γιώργος Τρόντζος. 

5
Ειδική έκκληση

**Ειδική έκκληση** είναι η λογική πλάνη κατά την οποία ένας κανόνας δεν εφαρμόζεται σε μία περίπτωση λόγω ενός άσχετου χαρακτηριστικού. Χρησιμοποιείται συχνά για την αποφυγή ηθικών κανόνων από άτομα και, όταν εφαρμόζεται επιλεκτικά, θεωρείται συμπεριφορικά ως υποκρισία.

## Γενική μορφή

*Τα Χ είναι γενικά/πάντα Υ.*

*Το Α είναι Χ.*

*Το Α είναι επίσης Ω (όπου Ω ένα χαρακτηριστικό το οποίο δεν σχετίζεται με τα Χ).*

*Άρα, το A δεν είναι Υ.*

Όταν ο κανόνας της αρχικής προκείμενης είναι απόλυτος, το συμπέρασμα είναι πάντα λανθασμένο, ενώ όταν ο κανόνας αυτός δεν είναι απόλυτος, το συμπέρασμα δεν είναι αναγκαστικά εσφαλμένο. Στην δεύτερη περίπτωση, εάν κάποιος το θεωρήσει λανθασμένο μόνο λόγω της πλάνης, διαπράττει το επιχείρημα από πλάνης, κάτι το οποίο δεν υφίσταται όταν η προκείμενη είναι απόλυτη ή αποτελεί κάποιον ορισμό.

## Παράδειγμα

*Οι πολίτες πρέπει να υφίστανται τις ανάλογες ποινές εάν παραβούν τον Κ.Ο.Κ.*

*Οι πολιτικοί, όμως, είναι γνωστά άτομα, και δεν πρέπει να υποχρεώνονται να πληρώνουν πρόστιμα.*

Εδώ αγνοείται ότι η διασημότητα των πολιτικών δεν επηρεάζει το γεγονός ότι είναι πολίτες, άρα ότι και σε αυτούς πρέπει να εφαρμόζεται ο νόμος.

## Πηγές
* Fallacy Files, ''Special Pleading''

Κατηγορία:Λογική πλάνη
Απόστολος Ματθαίος

Ο Απόστολος και Ευαγγελιστής **Ματθαίος** ή **Λευί**, είναι ένας από τους αποστόλους, μαθητής του Ιησού Χριστού.

Το όνομα *Ματθαίος* προέρχεται από το εβραϊκό όνομα *Ματιγιά* και αποτελεί σύντμηση του ονόματος *Ματιθγιά*, ή *Ματθανία*, που σημαίνει «δώρο του Γιαχβέ» ή «δεδωρημένος υπό του Θεού», κάτι αντίστοιχο με το ελληνικό *Θεόδωρος*.

Ο Ματθαίος καταγόταν από τη Γαλιλαία και εργαζόταν ως τελώνης, δηλ. φοροεισπράκτορας. Κάποια ημέρα που ο Ιησούς περνούσε από την Καπερναούμ, όπου ο Ματθαίος κατοικούσε, τον είδε και γνωρίζοντας την ψυχή του ζήτησε να Τον ακολουθήσει. Ο Ματθαίος χωρίς δεύτερη σκέψη άφησε την εργασία του και από τότε ήταν δίπλα Του. 

Η πορεία του Αποστόλου Ματθαίου ήταν μεγάλη, αφού κήρυττε για δώδεκα χρόνια μετά την Πεντηκοστή στην Παλαιστίνη και έπειτα σε άλλα έθνη για τη διάδοση του Χριστιανισμού. Στον Απόστολο Ματθαίο αποδίδεται η συγγραφή του πρώτου Ευαγγελίου, που φέρει και το όνομά του.

Λίγα είναι γνωστά για τη ζωή και τη δράση του. Αν και μεταγενέστερες παραδόσεις μιλούν για μαρτυρικό θάνατο στην πυρά ή εκτέλεση με ξίφος, η πιθανότερη  εκδοχή είναι αυτή του Ηρακλείωνα, την οποία παραθέτει ο Κλήμης Αλεξανδρείας, και η οποία αναφέρει ότι ο Ματθαίος πέθανε από φυσικό θάνατο. Ο Ματθαίος κατά την παράδοση κήρυξε το Ευαγγέλιο στην Αιθιοπία, όπου και πέθανε μαρτυρικά. Στην Αιθιοπία η Αγία Ιφιγένεια ασπάστηκε τον χριστιανισμό από τον Απόστολο Ματθαίο.

thumb|left|200px|Ο Απόστολος και Ευαγγελιστής Ματθαίος, μινιατούρα από Ευαγγέλιο του 12ου αιώνα, Άγιο Όρος
Τα λείψανά του θεωρείται ότι βρίσκονται στην κρύπτη του καθεδρικού ναού του Σαλέρνο, στην Ιταλία. Η μνήμη του τιμάται από την Ορθόδοξη Εκκλησία στις 16 Νοεμβρίου. Θεωρείται άγιος από την Καθολική, την Λουθηρανική, την Αγγλικανική και μερικές ακόμα Προτεσταντικές εκκλησίες.

## Αγιογραφία
Η αγιογράφηση του Ευαγγελιστή Ματθαίου, όπως και των άλλων τριών ευαγγελιστών,  φέρεται στις ορθόδοξες εκκλησίες σε μία από τις τέσσερις μεγάλες κόγχες που δημιουργούνται στη βάση των τεσσάρων τόξων επί των οποίων στηρίζεται ο τρούλος των εκκλησιών.

## Απολυτίκιο Ματθαίου
:::::::*Ἀπόστολε Ἅγιε, καὶ Εὐαγγελιστὰ Ματθαῖε,  
:::::::*πρέσβευε τῷ ἐλεήμονι Θεῷ,
:::::::*ἵνα πταισμάτων ἄφεσιν παράσχῃ
:::::::*ταῖς ψυχαῖς ἡμῶν*.



== Παραπομπές ==
<references />

==Βιβλιογραφία==
* Σ.Αγουρίδη,*Ο Ματθαίος ως θεολόγος της εκκλησίας των ημερών του'' ΔΕΛΤΙΟ ΒΙΒΛΙΚΩΝ ΜΕΛΕΤΩΝ τομ.13ΝΕΑ ΣΕΙΡΑ(Ιανουάριος -Ιούλιος1993),σελ5-18

## Εξωτερικοί σύνδεσμοι
* Ο ΑΠΟΣΤΟΛΟΣ ΜΑΤΘΑΙΟΣ | apostoliki-diakonia.gr

Ματθαιος
Ματθαιος
Ματθαίος
Κατά Ιωάννην Ευαγγέλιον

Το **Κατά Ιωάννην Ευαγγέλιον** είναι το τέταρτο και θεολογικότερο από τα τέσσερα ευαγγέλια του Κανόνα της Καινής Διαθήκης. Περιέχει μια εξαιρετικά σχηματική αφήγηση της διακονίας του Ιησού, με επτά «σημάδια» που καταλήγουν στην ανάσταση του Λαζάρου (προοικονομία της ανάστασης του Ιησού) και επτά ομιλίες με την διακήρυξη «Εγώ ειμί» (σχετικές με την συζήτηση διαχωρισμού εκκλησίας-συναγωγής κατά την περίοδο της συγγραφής) που κορυφώνονται με την ανακήρυξη του Θωμά «*Ὁ Κύριός μου καὶ ὁ Θεός μου*». Τα τελικά εδάφια του Ευαγγελίου καθορίζουν τον σκοπό του, «*ἵνα πιστεύσητε ὅτι ὁ Ἰησοῦς ἐστιν ὁ Χριστὸς ὁ υἱὸς τοῦ Θεοῦ, καὶ ἵνα πιστεύοντες ζωὴν ἔχητε ἐν τῷ ὀνόματι αὐτοῦ*» (δηλ. *να πιστέψετε ότι ο Ιησούς είναι ο Χριστός, ο Υιός του Θεού, και πιστεύοντας να έχετε ζωή στο όνομά του*). 

Tο ευαγγέλιο έφτασε στην τελική του μορφή γύρω στο 90-110 μ.Χ., αν και περιέχει σημάδια προέλευσης που χρονολογούνται από το 70 μ.Χ. και πιθανώς νωρίτερα. Όπως και τα άλλα τρία ευαγγέλια, είναι ανώνυμο, αν και προσδιορίζει τον «μαθητήν ον ηγάπα ο Ιησούς» ως πηγή των παραδόσεων του, τον οποίον η εκκλησία ταυτίζει με τον Ευαγγελιστή Ιωάννη. Η σύγχρονη μελέτη φανερώνει ότι το Ευαγγέλιο πιθανότατα προέκυψε εντός μίας «Ιωάννειας κοινότητας» και –καθώς συνδέεται στενά σε ύφος και περιεχόμενο με τις τρεις Ιωάννειες επιστολές– οι περισσότεροι μελετητές αντιμετωπίζουν τα τέσσερα βιβλία, μαζί με το Βιβλίο της Αποκάλυψης, ως ένα ενιαίο σώμα Ιωάννειας λογοτεχνίας, αν και όχι του ίδιου συγγραφέα.

## Διάγραμμα περιεχομένου
* Πρόλογος: Η πρώτη έλευση του Χριστού. (1:1-18)
* Ο πρώτος χρόνος δράσης του Χριστού. (1:19-4:54)
* Ο δεύτερος χρόνος δράσης του Χριστού. (5)
* Ο τρίτος χρόνος δράσης του Χριστού. (6-11)
** Γαλιλαία. (6)
** Ιερουσαλήμ (7:1-10:39)
** Περαία (10:40-11:57)
* Η διακονία του Χριστού προς τους δικούς του. (12-17)
* Το πάθος και ο θάνατος του Χριστού. (18-19)
* Επίλογος: Ο αναστημένος Χριστός με τους δικούς του. (20-21)

## Παραπομπές


## Εξωτερικοί σύνδεσμοι

* Ακρόαση του ''Κατά Ιωάννη Ευαγγελίου'' στα Νέα Ελληνικά
* newlife4you.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Κατηγορία:Ιωάννης ο Ευαγγελιστής
Στράτος Αποστολάκης

Ο **Στράτος Αποστολάκης** (Καστράκι Στράτου Αιτωλοακαρνανίας, 17 Μαΐου 1964) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός και μετέπειτα προπονητής. Eίχε το προσωνύμιο *Τούρμπο*.

## Ποδοσφαιρική καριέρα
### Σε συλλογικό επίπεδο
Ξεκίνησε την καριέρα του από τον Παναιτωλικό την περίοδο 1984-1985 και την αμέσως επόμενη χρονιά αποκτήθηκε από τον Ολυμπιακό στον οποίο αγωνίστηκε έως και το 1990 κατακτώντας ένα Πρωτάθλημα και ένα Σούπερ Καπ το 1987 καθώς και το Κύπελλο του 1990.

Το καλοκαίρι του 1990 τον απέκτησε ο Παναθηναϊκός και ήταν μια κίνηση που δημιούργησε ρήξη στις σχέσεις των δυο ομάδων με αποτέλεσμα να ακυρωθεί ο τελικός του Σούπερ Καπ της χρονιάς εκείνης.

Στον Παναθηναϊκό αγωνίστηκε έως το 1999 όπου και έκλεισε την καριέρα του. Κατέκτησε 3 Πρωταθλήματα (1991, 1995, 1996), 4 Κύπελλα (1991, 1993, 1994, 1995), 2 Σούπερ Καπ (1993, 1994) και συμμετείχε στις ευρωπαϊκές πορείες του 1992 και του 1996.

### Στην Εθνική Ελλάδας
Με την Ελλάδα αγωνίστηκε για πρώτη φορά στις 17 Ιανουαρίου 1986 στη νικηφόρα (με 1-0) φιλική εκτός έδρας αναμέτρηση εναντίον του Κατάρ που διεξήχθη στην Ντόχα, όπου υπό την τεχνική καθοδήγηση του Μίλτου Παπαποστόλου αγωνίστηκε σε ολόκληρο το ενενηντάλεπτο.

Με τη γαλανόλευκη φανέλα συμμετείχε συνολικά σε 96 αγώνες σκοράροντας 5 φορές την περίοδο μεταξύ 1986-1998, επίδοση που τον είχε φέρει την εποχή εκείνη στην πρώτη θέση σε συμμετοχές στην ιστορία της Ελλάδας. Σήμερα βρίσκεται πλέον στην έκτη θέση του σχετικού πίνακα, καθώς οι Γιώργος Καραγκούνης, Θοδωρής Ζαγοράκης, Κώστας Κατσουράνης, Άγγελος Μπασινάς και Βασίλης Τοροσίδης κατέρριψαν το ρεκόρ του, φθάνοντας και ξεπερνώντας τις 100 συμμετοχές. 

Υπήρξε μέλος της αποστολής που συμμετείχε στο Μουντιάλ του 1994 στις Η.Π.Α., αγωνιζόμενος στους δύο από τους τρεις αγώνες που έδωσε η Ελλάδα.

## Προπονητική καριέρα
Μετά την αποχώρησή του από την ενεργό δράση ακολούθησε καριέρα προπονητή, χωρίς ωστόσο να σημειώσει την ίδια επιτυχία. Το 2001 ανέλαβε προπονητής του Παναθηναϊκού στα μισά της χρονιάς όμως απομακρύνθηκε σχετικά σύντομα, καθώς "χρεώθηκε" την αποτυχία από τον Ολυμπιακό στη Λεωφόρο για τον θεσμό του κυπέλλου. Παρέμεινε στην ομάδα σε πόστο μάνατζερ από το οποίο είχε την προστριβή που ήταν αιτία να απομακρυνθεί ο Πάολο Σόουζα από τον Παναθηναϊκό.

Στους Ολυμπιακούς Αγώνες του 2004 ήταν ο προπονητής της ολυμπιακής ομάδας της Ελλάδας χωρίς να καταφέρει να διακριθεί.

## Προσωπική ζωή
Υιος του είναι ο επίσης ποδοσφαιριστής Κώστας Αποστολάκης.

## Παραπομπές


## Εξωτερικοί σύνδεσμοι
*
* Το προφίλ του Στράτου Αποστολάκη στο www.transfermarkt.de
* Ο Στράτος Αποστολάκης στο soccerway.com

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Προπονητές ποδοσφαίρου Παναθηναϊκού
Κατηγορία:Χρήση προτύπου Πληροφορίες ποδοσφαιριστή χωρίς ύψος
Θανάσης Κολιτσιδάκης

Ο **Θανάσης Κολιτσιδάκης** (Σταυρός Θεσσαλονίκης, 21 Νοεμβρίου 1966) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού και νυν προπονητής.

## Ποδοσφαιρική καριέρα
### Σε συλλογικό επίπεδο
Έκανε τα πρώτα του ποδοσφαιρικά βήματα στην ομάδα του ΠΑΟΚ Σταυρού όπου και κατάγεται, παίρνοντας στη συνέχεια μεταγραφή για τον Απόλλωνα Σμύρνης.

Η επαγγελματική του καριέρα ξεκίνησε την περίοδο 1988-89 από τον Απόλλωνα Αθηνών με τον οποίο έγινε γνωστός για το αποτελεσματικό αλλά και σκληρό παιχνίδι του. Μετά από 6 χρονιές στην "ελαφρά ταξιαρχία" μεταγράφηκε στον Παναθηναϊκό στα μισά της περιόδου 1993-94.

Με τον Παναθηναϊκό κατέκτησε 2 πρωταθλήματα Ελλάδας (1995, 1996) και 2 κύπελλα (1994, 1995), ενώ συμμετείχε στην ευρωπαϊκή πορεία του συλλόγου μέχρι τους "4" του Champions League το 1996.

Την περίοδο 1998-99 επέστρεψε για μια χρονιά στον Απόλλωνα και από το 1999 έως το 2005 αγωνίστηκε στον ΟΦΗ.

### Στην εθνική Ελλάδας
Με την Ελλάδα αγωνίστηκε για πρώτη φορά στις 25 Μαρτίου 1992 στον νικηφόρο με 3-1 φιλικό εκτός έδρας αγώνα εναντίον της Κύπρου που διεξήχθη στη Λεμεσό, όταν υπό τις οδηγίες του Αντώνη Γεωργιάδη ξεκίνησε ως βασικός και αγωνίστηκε σε ολόκληρο το ενενηντάλεπτο. Συνολικά συμμετείχε σε 14 αγώνες, την περίοδο μεταξύ 1992-1994. Ήταν μέλος της αποστολής που έλαβε μέρος στο Μουντιάλ του 1994 στις ΗΠΑ, συμμετέχοντας στον πρώτο αγώνα εναντίον της Αργεντινής.

## Προπονητική καριέρα
Έπειτα από την αποχώρησή του από την ενεργό δράση ακολούθησε καριέρα προπονητή. Ξεκίνησε στον Α.Ο. Τυμπακίου την περίοδο 2006-07 στην Δ΄ Εθνική και συνέχισε την περίοδο 2007-08 στον Πατούχα Βιάννου, όπου κέρδισε την άνοδο στην Α΄ κατηγορία Ηρακλείου και κατόπιν πανηγύρισε την άνοδο μέσα από τη διαδικασία των μπαράζ στην Δ΄ Εθνική. Ακολούθησαν η Επισκοπή (2009, 2011-2012), το Ατσαλένιο (2009-2010), η Καλαμάτα (2010) και ο Ηρόδοτος (2012-2014).

Τον Φεβρουάριο του 2015 ανέλαβε καθήκοντα βοηθού προπονητή στον Ατρόμητο Αθηνών, όντας ο άμεσος συνεργάτης του άλλοτε συμπαίκτη του στον Παναθηναϊκό και την εθνική ομάδα, Νίκου Νιόπλια.

## Παραπομπές


## Πηγές
* Η ποδοσφαιρική καριέρα του Θανάση Κολιτσιδάκη στο soccerway
* Το προφίλ του Θανάση Κολιτσιδάκη στο transfermarkt
* Ο Θανάσης Κολιτσιδάκης στο www.national-football-teams.com

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Επισκοπής Ρεθύμνου
Κατηγορία:Προπονητές ποδοσφαίρου Ηροδότου Νέας Αλικαρνασσού
Σπύρος Μαραγκός

Ο **Σπύρος Μαραγκός** (Λευκάδα, 20 Φεβρουαρίου 1967) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.

## Καριέρα ποδοσφαιριστή
### Σε συλλογικό επίπεδο
Ξεκίνησε την καριέρα του το 1986 από τον Πανιώνιο, με τον οποίο αγωνίστηκε για 3,5 χρόνια.

Το 1989 αποκτήθηκε από τον Παναθηναϊκό, με τον οποίο κατέκτησε 4 Πρωταθλήματα Ελλάδας (1990, 1991, 1995, 1996), 5 Κύπελλα Ελλάδας (1989, 1991, 1993, 1994, 1995), 2 Σούπερ Καπ (1993, 1994) ενώ συμμετείχε στις ευρωπαϊκές πορείες του συλλόγου το 1992 και 1996.

Τον Δεκέμβριο του 1996 μεταγράφηκε στον ΠΑΟΚ όπου και αγωνίστηκε έως το 1998, οπότε μεταγράφηκε στην Ομόνοια Λευκωσίας. Το 1999 επέστρεψε στον ΠΑΟΚ για έναν ακόμα χρόνο. Το 2000 μεταγράφηκε στον ΑΠΟΕΛ όπου και παρέμεινε μέχρι το 2002, όταν και αποχώρησε από την ενεργό δράση.

### Στην εθνική Ελλάδας
Το ντεμπούτο του με την Ελλάδα πραγματοποιήθηκε στις 25 Ιανουαρίου 1989, στον εντός έδρας φιλικό αγώνα εναντίον της Πορτογαλίας, υπό τις οδηγίες του Αλέκου Σοφιανίδη. Συνολικά συμμετείχε σε 26 αγώνες, την περίοδο 1989-1995. Αγωνίστηκε στο Μουντιάλ του 1994 στις ΗΠΑ, όπου συμμετείχε σε δύο αγώνες.

### Διακρίσεις
* 4 Πρωταθλήματα: 1990, 1991, 1995, 1996
* 5 Κύπελλα: 1989, 1991, 1993, 1994, 1995
* 2 Σούπερ Καπ: 1993, 1994
* Προημιτελικός Τσάμπιονς Λιγκ: 1992
* Ημιτελικός Τσάμπιονς Λιγκ: 1996
* Τελική φάση Μουντιάλ: 1994
* Βραβεία ΠΣΑΠ 1989: Καλύτερος νέος ποδοσφαιριστής για τη σεζόν 1988-89

## Προπονητική καριέρα
Ξεκίνησε να ασχολείται με την προπονητική με μία ομάδα της δεύτερης κατηγορίας του κυπριακού πρωταθλήματος και μετά ανέλαβε τη Δόξα Κατωκοπιάς (Α' Εθνική), την Προοδευτική όταν υποβιβάστηκε στη Β’ Εθνική, τη Θήβα (Γ' Εθνική) και το Κορωπί (Γ' Εθνική) που είχε την εποχή εκείνη μία άτυπη συνεργασία με τον Παναθηναϊκό, στις ακαδημίες του οποίου είναι προπονητής από το 2008. Ένα διάστημα του 2008 ανέλαβε και ως προπονητής τον Παναιτωλικό

## Παραπομπές

## Εξωτερικοί σύνδεσμοι
*
* Το προφίλ του Σπύρου Μαραγκού στο transfermarkt

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΑΠΟΕΛ
Κατηγορία:Προπονητές ποδοσφαίρου Προοδευτικής
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Τατζ Μαχάλ

Το **Ταζ Μαχάλ** (*Taj Mahal*) είναι κτιριακό συγκρότημα που βρίσκεται στην Ινδία, κτισμένο στη νότια όχθη του ποταμού Γιαμούνα κοντά στη πόλη Άγκρα. Το συγκρότημα αναπτύσσεται γύρω από το μαυσωλείο που ανήγειρε ο Σαχ Τζαχάν Μογγόλος αυτοκράτορας (Σάχης) προκειμένου να τιμήσει τη πολυαγαπημένη του σύζυγο *[[Μουμτάζ Μαχάλ]]* που πέθανε το 1631 κατά τη διάρκεια τοκετού.

Για την ανέγερσή του, που έγινε σε σχέδια ομάδας αρχιτεκτόνων από την Ινδία, το σημερινό Πακιστάν και άλλα μέρη της Ασίας, απασχολήθηκαν 20.000 εργάτες που ξεκίνησαν το 1632 δουλεύοντας καθημερινά, για να το ολοκληρώσουν το 1649. 

Η έκταση που καταλαμβάνει το κυρίως μαυσωλείο και όλο το συγκρότημα είναι ένα ορθογώνιο με διαστάσεις 580×350 μέτρα, με τετράγωνο κήπο στο κέντρο που πλαισιώνεται από δύο άλλα μικρότερα επιμήκη κτίρια προσανατολισμένα κατά διεύθυνση Βορρά - Νότου. Επί της νότιας πλευράς του όλου συγκροτήματος βρίσκεται η κύρια πύλη του συγκροτήματος που είναι από ψαμμίτη. Η βόρεια πλευρά του συγκροτήματος περιλαμβάνει το Μαυσωλείο και καταλήγει στην όχθη του ποταμού Γιαμούνα. Δεξιά του Μαυσωλείου έχει ανεγερθεί τζαμί και αριστερά κτίριο ομοιόμορφο με το τζαμί, λεγόμενο *τζαβάμπ*, που διατηρεί την αισθητική αρχιτεκτονική ισορροπία. Το όλο συγκρότημα περικλείεται από ψηλό τειχικό περίβολο που φέρει ανά διαστήματα οκταγωνικούς πυργίσκους. Έξω δε από τον περίβολο αυτό και προς νότο βρίσκονται τα βοηθητικά κτίσματα της φρουράς καθώς και σταύλοι.

Χρωματικά το Μαυσωλείο είναι κτισμένο από λευκό μάρμαρο που έρχεται σε αντίθεση με τα δύο παραπλήσια κτίρια, το τέμενος και το τζαβάμπ, που είναι κτισμένα από κόκκινο ψαμμίτη. Το κυρίως κτίσμα του Μαυσωλείου βρίσκεται σε μαρμάρινο βάθρο ύψους 7 μέτρων ενώ σε κάθε πλευρά φέρει λοξές γωνιώδεις κατασκευές στις οποίες υπερέχει ανά μια τεράστια τοξοειδής πύλη ύψους 35 μέτρων. Εσωτερικά ο κυρίως χώρος του αποτελεί οκταγωνικό θάλαμο με ανάγλυφες διακοσμήσεις, στο κέντρο του οποίου βρίσκονται τα δύο κενοτάφια του Σάχη και της αγαπημένης του Μαχάλ που περιβάλλονται από διάτρητο μαρμάρινο κιγκλίδωμα. Αμέσως μετά αυτών και στο επίπεδο του κήπου βρίσκονται οι πραγματικοί τάφοι τους. Το Ταζ Μαχάλ επιστέφεται  από ένα διπλό θόλο (τρούλο) βολβοειδούς μορφής από ίδιο λευκό υλικό.

Το Ταζ Μαχάλ σήμερα θεωρείται ένα από τα σημαντικότερα αρχιτεκτονικά δημιουργήματα παγκοσμίως, δείγμα της ινδομογγολικής αρχιτεκτονικής, που περιλαμβάνεται στα Μνημεία της Παγκόσμιας Κληρονομιάς.

## Παραπομπές


## Εξωτερικοί σύνδεσμοι

* Περιγραφή από την Αρχαιολογική Υπηρεσία της Ινδίας

Κατηγορία:Κτίρια και κατασκευές στην Ινδία
Κατηγορία:Μαυσωλεία
Κατηγορία:Μνημεία Παγκόσμιας Κληρονομιάς στην Ινδία
Κατηγορία:Αυτοκρατορία των Μουγκάλ
Κατηγορία:Ισλαμική αρχιτεκτονική
Αντώνης Μήνου

Ο **Αντώνης Μήνου** (Αριδαία, 4 Μαΐου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.

## Ποδοσφαιρική καριέρα
### Σε συλλογικό επίπεδο
Ξεκίνησε την καριέρα του από τον Αλμωπό Αριδαίας, κάνοντας ντεμπούτο στο πρωτάθλημα της Β΄ Εθνικής τη σεζόν 1975-76. Το 1980 τον απέκτησε η Καστοριά, καλύπτοντας το κενό του Νίκου Σαργκάνη και με τη φανέλα της έκανε ντεμπούτο στην Α΄ Εθνική.

Το 1982 μεταγράφηκε στον Παναθηναϊκό, με τον οποίο κατέκτησε 2 πρωταθλήματα (1984, 1986) και 3 κύπελλα (1984, 1986, 1988). Το 1988 μεταγράφηκε στην ΑΕΚ κατακτώντας 3 πρωταθλήματα (1989, 1992, 1993). Το καλοκαίρι του 1993 αποκτήθηκε από τον Απόλλωνα Αθηνών, όπου και έκλεισε την καριέρα του.

### Στις εθνικές ομάδες
Με την Ελλάδα συμμετείχε συνολικά σε 16 αγώνες. Αγωνίστηκε για πρώτη φορά στις 8 Οκτωβρίου 1986, στην εκτός έδρας φιλική αναμέτρηση εναντίον της Ιταλίας, όταν υπό τις οδηγίες του Μίλτου Παπαποστόλου αντικατέστησε στο δεύτερο ημίχρονο τον Θεολόγη Παπαδόπουλο. Συμμετείχε στην αποστολή που ταξίδεψε στις ΗΠΑ για το Μουντιάλ του 1994, όπου αγωνίστηκε στον πρώτο αγώνα της Ελλάδας εναντίον της Αργεντινής. Επίσης, το 1983 αγωνίστηκε με την ολυμπιακή ομάδα.

## Προπονητική καριέρα
Μετά την ολοκλήρωση της ποδοσφαιρικής του καριέρας, βρέθηκε κατά περιόδους στο προπονητικό επιτελείο της ΑΕΚ σε διάφορες θέσεις, με αποκορύφωμα το 1998 όταν υπήρξε, για μικρό χρονικό διάστημα, πρώτος προπονητής του συλλόγου.

Τα τελευταία χρόνια ανήκε στο τεχνικό επιτελείο της εθνικής Ελλάδας και επί θητείας Φερνάντο Σάντος υπήρξε ένας από τους άμεσους συνεργάτες του.

## Εξωτερικοί σύνδεσμοι
*
*Το προφίλ του Αντώνη Μήνου στο transfermarkt

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Απόλλων Σμύρνης
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αλμωπού Αριδαίας
Βασίλης Δημητριάδης (ποδοσφαιριστής)

Ο **Βασίλης Δημητριάδης** (1 Φεβρουαρίου 1966) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στην επίθεση και ήταν ικανός σκόρερ.

## Καριέρα
### Σε συλλογικό επίπεδο
Ξεκίνησε την καριέρα του από τον Άρη Θεσσαλονίκης το 1986  και ήταν ήδη διεθνής όταν το 1991 αποκτήθηκε από την ΑΕΚ, μια μεταγραφή που κόστισε πάνω από 100 εκατομμύρια δραχμές. Η ομάδα της Θεσσαλονίκης πήρε περίπου 95 εκατομμύρια και τις εισπράξεις δυο φιλικών αγώνων μεταξύ των δυο ομάδων. Ο Δημητριάδης ήταν στόχος και του ΠΑΟΚ, ο τότε πρόεδρος του, Θωμάς Βουλινός, είχε προσφέρει 105 εκατομμύρια συν τον τερματοφύλακα Γιάννη Γκιτσιούδη, όμως οι κακές σχέσεις των δυο ομάδων της Θεσσαλονίκης αλλά και οι γρήγορες κινήσεις του Κώστα Γενεράκη δεν επέτρεψαν την μεταγραφή.

Προσαρμόστηκε αμέσως και οι 3 πρώτες χρονιές στην ΑΕΚ ήταν οι καλύτερες της καριέρας του. Την περίοδο 1991-92 σε 34 αγώνες σκόραρε 28 γκολ, την περίοδο 1992-93 σε 33 αγώνες σκόραρε 33 γκολ και την περίοδο 1993-94 σε 33 αγώνες σκόραρε 11 γκολ, κατακτώντας παράλληλα ισάριθμες φορές το πρωτάθλημα, ενώ τις δύο πρώτες από αυτές (1992 και 1993) αναδείχθηκε πρώτος σκόρερ της διοργάνωσης. Κατέκτησε ακόμα 1 κύπελλο Ελλάδας (1996).

Στα μέσα της σεζόν 1996-97 επέστρεψε στον Άρη Θεσσαλονίκης, με τη φανέλα του οποίου σημείωσε 8 γκολ σε 15 αγώνες, με την ομάδα όμως να υποβιβάζεται για πρώτη φορά στην ιστορία της. Το καλοκαίρι του 1997 συμφώνησε με την ΑΕΛ Λεμεσού  και επέστρεψε στην Ελλάδα τη σεζόν 1998-99 με τους Λύκους στη Β' Εθνική όπου και έκλεισε την καριέρα του.

### Στην Εθνική Ελλάδας
Με την Ελλάδα αγωνίστηκε για πρώτη φορά στις 17 Φεβρουαρίου 1988 και συμμετείχε συνολικά σε 28 αγώνες σκοράροντας 2 γκολ. Συμμετείχε στην αποστολή που ταξίδεψε στις ΗΠΑ για το Μουντιάλ 1994, όπου αγωνίστηκε σε δύο αγώνες.

## Τίτλοι-διακρίσεις
Με την ΑΕΚ:
* Πρωτάθλημα Ελλάδας! 1992, 1993, 1994
* Κύπελλο Ελλάδα: 1996
* Πρώτος σκόρερ Ελλάδας: 1992, 1993
* Ευρωπαϊκό Ασημένιο Παπούτσι: 1993 (33 τέρματα) - Ο Άλι Μακόιστ που βραβεύτηκε με το Χρυσό Παπούτσι πέτυχε 34 τέρματα.

## Παραπομπές


## Πηγές
* Βασίλης Δημητριάδης (1991/1997)
* Βασίλης Δημητριάδης Προφιλ

## Εξωτερικοί σύνδεσμοι

* 
* Το προφίλ του Βασίλη Δημητριάδη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Χρήστος Καρκαμάνης

Ο **Χρήστος Καρκαμάνης** (22 Σεπτεμβρίου 1969) είναι Έλληνας πρώην διεθνής ποδοσφαιριστής, ο οποίος αγωνιζόταν ως τερματοφύλακας.

## Καριέρα
### Σε συλλογικό επίπεδο
Ξεκίνησε την ποδοσφαιρική του καριέρα από τα τμήματα υποδομής του Άρη Θεσσαλονίκης και προωθήθηκε στην πρώτη ομάδα του συλλόγου την περίοδο 1987-88, όπου παρέμεινε μία δεκαετία, για να ακολουθήσει ο συμπολίτης Ηρακλής για τα επόμενα δύο χρόνια (1997-1999). Επόμενος σταθμός του υπήρξε ο Εδεσσαϊκός την περίοδο 1999-2000, στη συνέχεια τα Τρίκαλα για μία διετία (2000-2002), ενώ την άλλη χρονιά βρέθηκε στην Κοζάνη (2002-03). Ακολούθησε ο Ποσειδώνας Νέων Πόρων (2003-04), για να ολοκληρώσει την καριέρα του στον Ολυμπιακό Βόλου όπου αγωνίστηκε από το 2004 έως το 2007, όταν σε ηλικία 38 ετών αποσύρθηκε από την ενεργό δράση.

### Στις εθνικές ομάδες
Στην εθνική Ελλάδας συμμετείχε συνολικά σε 10 αγώνες. Το ντεμπούτο του πραγματοποιήθηκε στις 2 Σεπτεμβρίου 1992, στον εντός έδρας φιλικό αγώνα εναντίον της Κύπρου, που διεξήχθη στη Θεσσαλονίκη και υπό τις οδηγίες του Αλκέτα Παναγούλια ξεκίνησε ως βασικός. Κορυφαία στιγμή στην καριέρα του αποτέλεσε η συμμετοχή του στην ομάδα που αγωνίστηκε στο Μουντιάλ του 1994 στις ΗΠΑ, λαμβάνοντας μέρος στην τρίτη και τελευταία αναμέτρηση εναντίον της Νιγηρίας.

Νωρίτερα, είχε αγωνιστεί με την εθνική Νέων το διάστημα 1987-1988, στα προκριματικά του ευρωπαϊκού πρωταθλήματος.

## Παραπομπές


## Πηγές
* Η καριέρα του Χρήστου Καρκαμάνη στο national football teams
* Το προφίλ του Χρήστου Καρκαμάνη στο transfermarkt
* Ο Χρήστος Καρκαμάνης στο soccerway 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Φ.Σ. Κοζάνης
Κατηγορία:Ποδοσφαιριστές Ολυμπιακού Βόλου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Α.Ο. Τρικάλων
Γιώτης Τσαλουχίδης

Ο **Παναγιώτης ''(Γιώτης)'' Τσαλουχίδης (**Βέροια, 30 Μαρτίου 1963) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στον χώρο της επίθεσης, της μεσαίας γραμμής αλλά και ως κεντρικός αμυντικός.

## Καριέρα ποδοσφαιριστή
### Σε συλλογικό επίπεδο
Ξεκίνησε την καριέρα του από την ομάδα της Βέροιας και το 1987 μεταγράφηκε στον Ολυμπιακό, στην αρχή των αποκαλούμενων "πέτρινων" χρόνων, κατά τα οποία οι "ερυθρόλευκοι" δεν κατέκτησαν το πρωτάθλημα, με αποτέλεσμα στα οκτώ χρόνια που αγωνίστηκε στην ομάδα να πανηγυρίσει 2 κύπελλα Ελλάδας (1989-90 και 1991-92), αλλά και να φθάσει στα προημιτελικά του Κυπέλλου Κυπελούχων το 1992-93. Την περίοδο 1995-96 αποκτήθηκε από τον ΠΑΟΚ και αγωνίστηκε για έναν χρόνο. Το καλοκαίρι του 1996 επέστρεψε στη Βέροια η οποία μόλις είχε επανελθει στην Α' Εθνική συμφωνώντας με τον πρόεδρο Βασίλη Τσιαμήτρο για 1 χρόνο αντί 15 εκ. δραχμών. Βοηθησε την Βέροια σε μια εντυπωσιακή πορεία και συνέχισε για άλλα 2 χρόνια, τερματίζοντας την καριέρα του στην ομάδα που ανδρώθηκε ποδοσφαιρικά

### Στις εθνικές ομάδες
Με την Ελλάδα αγωνίστηκε για πρώτη φορά στις 7 Οκτωβρίου 1987, στην εκτός έδρας φιλική αναμέτρηση εναντίον της Ρουμανίας (2-2). Συμμετείχε συνολικά σε 76 αγώνες σημειώνοντας 16 τέρματα, επίδοση που τον κατέτασσε την εποχή εκείνη στην τέταρτη θέση (πλέον στη δέκατη) των σκόρερ όλων των εποχών. Ήταν μέλος της ομάδας που αγωνίστηκε στο Μουντιάλ 1994 στις ΗΠΑ, συμμετέχοντας σε δύο αγώνες. Επίσης, αγωνίστηκε με την εθνική Νέων για το ευρωπαϊκό πρωτάθλημα το 1982.

## Καριέρα προπονητή
Το Μάρτιο του 2008 ανέλαβε προπονητής της Βέροιας, ωστόσο η παρουσία του στον πάγκο της ομάδας αυτής ήταν βραχύβια, καθώς αντικαταστάθηκε από τον Λεωνίδα Υφαντίδη.

## Παραπομπές


## Εξωτερικοί σύνδεσμοι
*
* Το προφίλ του Γιώτη Τσαλουχίδη στο transfermarkt.de

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΠΑΟΚ
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας